open-index/open-wikipedia-markdown huggingface dataset:
Birminghami Ülikool

**Birminghami Ülikool** on ülikool, mis asub Birminghami linnas Inglismaal.

Õppeasutus sai ülikooliõigused aastal 1900.

Ülikool on Suurbritannia ülikoolide seas üliõpilaste arvu poolest suuruselt neljas.

Ülikooli kampuses asub ka Barberi kaunite kunstide instituut, mille kunstigaleriis on Van Goghi, Picasso ja Monet' teoseid, ning maailma kõrgeim iseseisev kellatorn, Old Joe ('Vana Joe'), mis ehitati ülikooli esimese juhataja Joseph Chamberlaini mälestuseks.

## Välislingid
* Koduleht
Galitši vürstiriik

**Galitši vürstiriik** ehk **Galitši-Merja** vürstiriik (vene keeles *Галицкое княжество, Галич-Мерское княжество*) oli vürstkond tänapäeva Venemaa territooriumil aastatel 1247–1453,  Kirde-Venemaal. 

Galitši vürstiriik moodustati kui Vladimiri suurvürst  Svjatoslav III Vsevolodovitš (1246–1249), eraldas 1247. aastal oma venna, eelmise Vladimiri suurvürsti (1243–1246) Jaroslav Vsevolodovitši poegadele valitsemiseks osastisvürstiriigid. Svjatoslav III eraldas Konstantin Jaroslavitšile Galitši-Dmitrovo osastisvürstiriigi alad. 

Galitši vürstiriik liideti lõplikult Moskva suurvürstiriigiga peale võimuvõitlust Moskva suurvürsti trooni pärast Vassili II ja Galitši vürsti Juri Dmitrijevitši poegade vahel.
## Vürstiriigi valitsejad
* 1247–1255, Konstantin Jaroslavitš
* 1255–1280, David Konstantinovitš
* 1280–1310, Vassili Konstantinovitš
* 1310 – enne 1335, Fjodor Davidovitš
* enne 1335 – enne 1360, Ivan Fjodorovitš
* 1360–1363, Dmitri Ivanovitš
* 1363–1389, Moskva suurvürstiriigi koosseisus
* 1389–1433, Juri Dmitrijevitš
* 1433–1450, Dmitri Jurjevitš Šemjaka
## Vaata ka

*Slaavi vürstiriikide loend
Heinmudalised

**Heinmudalised** (*Ruppiaceae*) on üheiduleheliste taimede sugukond.

Sellesse sugukonda kuuluvad Eestis kasvavaist taimedest kaks liiki perekonnast heinmuda (*Ruppia*).
Tõnu Tiits

**Tõnu Tiits** (22. november 1937 Jõgeva vald – 15. oktoober 2016) oli eesti kirimaletaja, spordifunktsionäär ja pedagoog.

Ta lõpetas 1956. aastal Jõgeva Keskkooli ja 1961. aastal Tartu Riikliku Ülikooli matemaatika-loodusteaduskonna arvutusmatemaatika erialal.

## Viited

## Välislingid
*Biograafia ESBL-is
Balti jaama turg

**Balti jaama turg** on universaalturg Tallinnas Põhja-Tallinna linnaosas aadressil Kopli 1.

Turg avati 1993. aastal. Turgu haldab Astri Gruppi kuuluv Balti Jaama Turg OÜ.

2016.–2017. aastal turg rekonstrueeriti. Balti jaama turul tegutseb üle 200 kaupleja ja selle pindala 19 458 m².

## Pildid

File:Balti Jaama Turg (2).jpg|Balti jaama turuhooned, taamal Balti jaama peahoone
File:Balti Jaama Turg (5).jpg|
File:Balti Jaama Turg 2021.jpg|
File:Balti Jaama Turg in December.jpg|
File:Balti Jaama Turg (49922997571).jpg|
File:Balti Jaama Turg (49922999576).jpg|
File:Balti Jaama Turg (49923304252).jpg|
File:Terrace of K.O.B.E and Humalakoda in Tallinn.jpg|
Balti jaama turg2.jpg|Balti jaama turg, aprill 2023


## Vaata ka
*Depoo turg

## Viited

## Välislingid
Depoo turg

**Depoo turg** oli Astri Gruppi kuuluv turg ja toidutänav Tallinnas. 

See avati külastajatele 2016. aastal asendamaks remondis olevat Balti Jaama Turgu. 

Depoo turg asus Põhja-Tallinna linnaosas aadressil Telliskivi 62. 

## Viited
Lemming Nagel

**Lemming Nagel** (13. aprill 1948 Tartu – 14. oktoober 2016) oli eesti maalikunstnik.

Ta lõpetas 1967. aastal Tartu 5. Keskkooli. 1967. aastal astus ta Eesti Riiklikku Kunstiinstituuti arhitektuuri erialale, kuid lõpetas instituudi 1976. aastal maalikunstnikuna. 

Ta töötas aastatel 1977–1978 Tallinna Laste Kunstikoolis 1979–1980 töötas Tallinnfilmis Rein Tammiku joonisfilmi „Nike kutse“ ja Priit Pärna „Harjutusi iseseisvaks eluks“ värvikunstnikuna. Aastatel 1985–1993 töötas ta Tallinna Kunstiülikoolis vanemõpetajana. Aastatel 1978–1985 ja aastast 1993 tegutses ta vabakunstnikuna.

## Looming
Ta on viljelenud peamiselt õlimaali; aastast 1994 ka segatehnikat (liim, liiv, saepuru, valmiskujundid). Tema loomingus on sürrealismi ja hüperrealismi mõjutusi. Noore kunstniku läbilöögitööks oli fotorealistlikku maali „Tõstja ja küberneetiline kivi“, mida eksponeeriti 1977. aastal Tallinna Kunstihoones korraldatud teemanäitusel „Inimene ja tehas“. Nagelist kujunes tollaste noorte kunstnike juhtgrupi liige, kelle tööd jõudsid Moskva maneežis toimunud üleliiduliste kunstinäituste kaudu ametliku kultuurivahetuse raames nii Helsingi Taidehalli, Ostwalli Muuseumi Dortmundis, Taškenti jm. Lemming Nageli kolmest maalist koosnev komplekt pälvis diplomi Balti riikide noorte kunstnike esimesel maalitriennaalil Vilniuses 1979, samal aastal astus Nagel Eesti Kunstnike Liitu.

Lemming Nagel kuulus kunstnike hulka, kes olles küll töötanud maalieriala õppejõuna Kunstiakadeemias, töötas suurema osa loomingulisest elust siiski vabakutselise kunstnikuna. 

2007. aastal ilmus Eesti Keele Sihtasutuse kirjastuselt kunstniku tekstikogumik „Tahtetuse triumf“ (mis sai edaspidi ka järjed). Nageli kunstilooming muutus aastatega üha plastilisemaks ja pöörasemaks, ta kasutas ohtralt leidmaterjali ja 3D-dimensiooniga assamblaaži. Paremik sellest on mitmete erakogude ja riigiasutuste kõrval talletatud Eesti Kunstimuuseumis, Tartu Kunstimuuseumis, Tallinna Kunstihoone Fondis, Viinistu Kunstimuuseumis, Tallinna Linna kunstikogus, Norton ja Nancy Dodge'i kogus Zimmerli kunstimuuseumis, Matthew Bowni Galeriis (London) jm.

## Isiklikku
Ta isa oli maalikunstnik Kalju Nagel.

## Tunnustus

*1998 Eesti Maalikunstnike Liidu preemia
*1999 Saku kunstipreemia
*2007 Betti Alveri kirjandusauhind ("Tahtetuse triumf")
*2009 Kristjan Raua preemia (näitus galeriis Tam)

## Viited


## Allikad

* Eesti kunsti ja arhitektuuri biograafiline leksikon. Tallinn 1996
Scoro

**Scoro** on Eesti tarkvaraettevõte. See on asutatud 2013. aastal Tallinnas.

Ettevõte pakub tarkvara ja osutab teenust, mis võimaldab hallata ühes süsteemis kõiki ettevõtte jaoks olulisi andmeid – nii töökorralduse, projektijuhtimise, arvepidamise kui ka müügi ja aruandluse omi.

Ettevõttel on kontorid New Yorgis, Londonis, Tallinnas, Helsingis, Riias ja Vilniuses.

Scoro klientide seas on sellised ettevõtted nagu Tele2, Grant Thornton, DPD ja Omniva.

Ettevõtte asutaja ja CEO on Fred Krieger.

2016. aasta augustis kaasas Scoro tagatud 1,7 miljoni eurose investeeringu riskikapitalifondidelt Inventure ja Smartcap ning USA ärikiirendilt Alchemist Accelerator.

## Viited
Näkirohulised

**Näkirohulised** (*Najadaceae*) on üheiduleheliste taimede sugukond.

Selless sugukonda kuulub üks perekond –  näkirohi (*Najas*).

Eestis kasvab kaks näkirohu liiki.

Mõnedes süsteemides seda sugukonda ei eraldata, siis kuuluvad näkirohud sugukonda kilbukalised.
Sergei Fatkin

**Sergei Fatkin** (sündinud 16. juulil 1933 Petserimaal) on Eesti koomik, akrobaat ja tsirkuseartist. 

1937. aastal kolis ta koos vanematega Tapa lähistele. Teise maailmasõja aastatel õppis Verhne-Uralskis eesti internaatkoolis. Pärast sõda lõpetas Lehtse 7-klassilise kooli. Armeeteenistuse järel töötas Tallinnas laevaremondilukksepana. 

1957. aastast esines ta paaris koos Jüri Druusiga. Töötas Eesti NSV Riiklikus Filharmoonias akrobaadina. Koos esinesid nad paljudes NSV Liidu linnades ja sotsialismimaades, aga ka Soomes, Prantsusmaal, Kanadas, Egiptuses, Etioopias, Jeemenis, Tansaanias, Keenias, Nigeerias, Kongos ja Ladina-Ameerika riikides. 

## Tunnustus
*1967 Eesti NSV teeneline kunstnik

## Viited

## Välislingid
*Rahvusarhiivi fotode andmebaas. Akrobaadid Jüri Druus ja Sergei Fatkin (1967)
*Elu lugu: Kloun Sergei Fatkin. ETV 2013
*Eesti Filmi Andmebaas. Dokumentaalfim "Vana kloun". Filmivabrik, 2011
*Eesti Filmi Andmebaas. Akrobaadid Jüri Druus ja Sergei Fatkin. Ringvaade "Nõukogude Eesti" nr 1, 3/6 (1966)
*Eesti Filmi Andmebaas. Intervjuu Jüri Druusi ja Sergei Fatkiniga. Ringvaade "Nõukogude Eesti" nr 11, 4/5 (1968)
*Eesti Filmi Andmebaas. Muusikafilm "Druus ja Fatkin" (1971)
Stefan Bežanitski

**Stefan Bežanitski** (1821 Venemaa – 21. juuli 1892 Venemaa) oli vene rahvusest õigeusu vaimulik, kes tegutses alates 1845. aastast Eestis.

Ta sündis aastal 1821 Venemaal köster Anani Bežanitski peres. Ta lõpetas aastal 1845 Pihkva Vaimuliku Seminari. Aastal 1845 asus ta Lõuna-Eestisse. Riia ja Miitavi ülempiiskopi Filaret pühitses ta 16. juunil 1846 diakoniks ja 23. juunil 1846 preestriks.

Ta oli 23. juunist 1846 kuni 16. juulini 1847 Tartu Püha Georgi (Jüri) koguduse preester; lisaks oli ta samal ajal Kärkna-Lähte Kõikide Pühakute koguduse esimene preester. 16. juulist 1847 kuni 23. augustini 1850 oli ta Tornimäe Neitsi Maria Kaitsmise koguduse preester. 23. augustist 1850 kuni 6. detsembrini 1860 oli ta Priipalu Püha Vassili Suure koguduse preester, 8. juunist 1861 kuni 1. oktoobrini 1861 teenis ta samas koguduses ülempreestrina. 9. detsembrist 1860 kuni 12. detsembrini 1864 oli ta Kastolatsi Neitsi Maarja Rõõmukuulutamise koguduses ülempreestriks. 12. detsembrist 1864 kuni 17. aprillini 1866 oli ta Kähri Peaingel Miikaeli koguduse ülempreester. 17. aprillist 1866 kuni 14. detsembrini 1873 oli ta Tuhalaane Jumalaema Uinumise koguduse ülempreester, lisaks hooldas aastatel 1869–1870 ta ülempreestrina Penuja Kõikide Pühakute kogudust. 

Ülempreester Stefan Bežanitski suri 21. juulil 1892 Venemaal, tema hauakoht on teadmata.

## Isiklikku
Ta oli abielus Anna Bežanitskajaga. Neil oli kaks tütart ja viis poega. Kõikidest nende poegadest – Viktorist, Vladimirist, Aleksandrist, Nikolaist ja Vassilist – said preestrid; poeg Nikolai suri märtrisurma ja ta kanoniseeriti pühakuks.

## Välislingid
* Stefan Bežanitski Eesti Õigeusu Vaimulike andmebaasis
Mereoloogia

**Mereoloogia** (vanakreeka keeles *μέρος*, *meros*, osa‘) on ontoloogia haru, milles tegeldakse osa ja terviku suhte üle arutlemisega.

Mereoloogiat rakendatakse ka loogikas ja matemaatikas (mereotopoloogia).

Mistahes kahe objekti mereoloogiline summa on ise samuti objekt. Mereoloogiline summa erineb neid kahte objekti sisaldavast hulgast.

## Vaata ka
*meronoomia

## Viited
Küi

**Küi** on pärimus- ja rahvamuusikast inspireeritud ansambel, mis tegeleb omaloomingu ja rahvamuusika töötlustega ja kontsertesitustega.

## Nimi
Küi tähendab sõrve murdes vaskussi (*Anguis fragilis*). 

## Ajalugu
Ansambli idee tekkis 2009. aastal ja esimeses koosseisus alustas Küi proove 2010. aasta alguses, kui Salme Vallateater vajas oma uue lavastuse, A. Mälgu "Läänemere isandad" (stsenarist – Sulev Raudsepp, lavastaja – Väino Uibo, esietendus 30. juulil 2010) jaoks muusikalist kujundust. Esietendus oli ka esimene esinemine Küi nime all.

Paralleelselt etendustega toimus tegevus rahvamuusika töötlemise ja omaloominguga. Esimene soolokontsert oli Kuressaare linnuses muuseumiööl 14. mail 2011.

## Kontserdid
Igal aastal annab Küi kaks traditsioonilist kontserti: kevadkontserdi ja jöekontserdi.

Küi on üles astunud mitmel korral Viljandi pärimusmuusika festivalil ning Saaremaa festivalidel ja pidudel.

## Viited


## Välislingid
* Küi koduleht
Eduardo Cunha

**Eduardo Consentino da Cunha** (sündinud 20. septembril 1958 Rio de Janeiros) on Brasiilia poliitik ja raadiojutlustaja. Ta oli 1. veebruarist 2015 kuni 7. juulini 2016 Brasiilia Esindajatekoja president (spiiker).

Ta on lõpetanud Cândido Mendese ülikooli (*Universidade Cândido Mendes*) majandusteaduse alal.

## Isiklikku
Ta on abielus ajakirjanik Cláudia Cruziga; neil on neli last.

## Välislingid
* Brasiilia politsei vahistas parlamendi mõjuvõimsa endise spiikri
Seesus

**Seesus** ehk **häktseiteet** (uusladina keeles *haecceïtas*, saksa keeles *Dieses-Sein*, *Diesheit*, soome keeles *tämyys*) on entiteedi individuaalne eksistents (*individuelle Wesenheit*, Aristotelesel *tode ti*, *entitas positiva*), üksiku asja alus (*"Grund der einzelnen Dinge"*, Chr. Wolf. Vern. Ged. I, § 180).

Sõna 'haecceitas' on keskaja filosoofias Johannes Duns Scotuse ja tema järgijate poolt ladinakeelsest sõnast *haec* ('see') tuletatud uudissõna, millega tähistati üksiku objekti erilisust (partikulaarsust, individuaalsust), see tähendab niisuguseid omadusi või jooni, mis teevad objektist indiviidi:
:"Haecceïtas est singularitas" (Karl von Prantl 1855–1870. Geschichte der Logik im Abendlande III, 280; vgl. 219)
:"Haecceïtas nihil aliud est, nisi quidam modus intrinsecus, qui immediate contrahit et primo quidditatem ad esse... et nominatur differentia individualis" (l.c. III, 290)
:"Haecceïtas - ab Haec pro differentia individuante", so viel wie "ipseïtas" (Rudolph Goclenius 1613. Lexicon philosophicum quo tanquam clave philosophiae fores aperiuntur: 626). 

Üksiku (*das Einzelne*) enda üle ei ole võimalik teaduslikult arutleda (*individuum est ineffabile*). 

Seesuse-õpetuse tuumaks on mõte, et individuaalne eksistents ei ole puudus, vaid täiuslikkus (*Vollkommenheit*). See on kordumatu ja eriline. Indiviidi (*individuum*) puhul on võimalik unikaalsele üksnes osutada: "see seal". Seesuse mõiste kaudu sai sinnani teisejärguliseks peetud individuaalsus suurema kaalu. Indiviid (*das Individuum*) on iseseisev reaalsus, mitte tuletatav tõsiasi (*weiter nicht ableitbare Tatsache*).

Aquino Thomas mõistis individuaalsust (*das Individuelle*) üldisuse erijuhuna (*Spezialfall des Allgemeinen*). 

Seesuse vastandiks oli missus (*Quidditas*), millega tähistati objektide klassi üldisi omadusi.

## Välislingid
* Rudolf Eisler 1904. Haecceïta. – Wörterbuch der philosophischen Begriffe
* Richard Cross. Medieval Theories of Haecceity
Eesti U-19 jalgpallikoondise mängude loend

**Eesti U-19 jalgpallikoondise mängude loend** on Eesti U-19 jalgpallikoondise mängude nimekiri, mis sisaldab toimumisaega, mängupaika, võistlust, tulemust ning väravalööjaid. 

## Mängude loend

## Vaata ka
* Eesti jalgpallikoondise mängude loend
* Eesti U-23 jalgpallikoondise mängude loend
* Eesti U-21 jalgpallikoondise mängude loend
* Eesti U-18 jalgpallikoondise mängude loend
* Eesti U-17 jalgpallikoondise mängude loend
* Eesti U-16 jalgpallikoondise mängude loend

## Viited
Giovanni Zuddas

**Giovanni Battista Zuddas** (1. märts 1928 Cagliari, Sardiinia – 26. oktoober 1996 Cagliari) oli Itaalia poksija.

Zuddas sai kukk-kaalus (kuni 54 kg) 1948. aasta Londoni olümpiamängude poksivõistlustel  hõbemedali, kaotades finaalis kuldmedali- ja olümpiavõitjale Tibor Csíkile (Ungari).

Ta võitis kukk-kaalus (kuni 54 kg) 8. Euroopa meistrivõistlustel (Oslo, 1949) kuldmedali ja tuli Euroopa meistriks.

Ta osales Euroopa eest 1949. aastal kukk-kaalus (kuni 119 naela ehk 54 kg) maavõistlusel USA Kuldkinda-turniiri võitjate meeskonnaga ning võitis 18. mail Chicagos oma kohtumises Jack McCanni. 

## Elukutselisena
Zuddas poksis novembrist 1949 kuni septembriini 1960 elukutselisena. Ta osales kokku 77 kohtumisel ning võitis neist 57 (neist 18 nokaudiga), kaotas 14 (neist 4 nokaudiga) ja viigistas 4 kohtumist. 

Ta oli 15. septembrist 1951 kuni 28. aprillini 1952 Itaalia meister kukk-kaalus (kuni 119 naela ehk 54 kg).

## Viited

## Välislingid
* 
*Giovanni (Gianni) Zuddas lehel ''BoxRec''. Inglise keeles
LR

**LR** võib tähendada järgmist:
*Loomingu Raamatukogu, Eesti ajakiri

**Lr** võib tähendada järgmist:
*lavrentsiumi tähis
Illart Orav

**Illart Orav** (10. november 1936 Tartu – 1. august 1994 Tartu) oli eesti ooperilaulja (bariton).

1962. aastal lõpetas ta Tartu Muusikakooli. 1967. aastal lõpetas ta Tallinna Riikliku Konservatooriumi Aleksander Arderi ja Viktor Gurjevi lauluklassi. Aastatel 1955–1957 õppis ta Tartu Riiklikus Ülikoolis matemaatikat ja aastatel 1984–1987 psühholoogiat.

Aastatel 1960–1962 töötas ta Vanemuise teatri koorilauljana. Aastatel 1962–1994 oli ta Estonia teatri ooperisolist, ühtlasi töötas Georg Otsa nimelises Tallinna Muusikakoolis lauluõpetajana. Lisaks tegutses ajuti estraadi- ja kammerlauljana. 

Ta on maetud Tallinna Metsakalmistule.

## Lavarolle
*Escamillo – Georges Bizet' ooper "Carmen"
*Papageno – Wolfgang Amadeus Mozarti ooper "Võluflööt"
*don Giovanni – Wolfgang Amadeus Mozarti ooper "Don Giovanni"
*Petrov – Gustav Ernesaksa ooper "Tormide rand"
*Olav – Evald Aava ooper "Vikerlased"
*Silvio – Ruggiero Leoncavallo ooper "Pajatsid"
*Henry Murger – Imre Kálmáni operett "Montmartre'i kannike"
*Ain – Boris Kõrveri operett "Ainult unistus"
*Avram – Jerry Bocki muusikal "Viiuldaja katusel"

## Tunnustus
*1986 Eesti NSV teeneline kunstnik

## Viited

## Välislingid
*Rahvusarhiivi fotode andmebaas. Orav, Illart - RAT "Estonia" solist (1971)
Ilmar Talvik

**Ilmar Talvik** (4. veebruar 1922 – 5. mai 1991) oli eesti laulja (bariton).

1941. aastal lõpetas ta Tallinna Reaalkooli ja 1950. aastal Tallinna Riikliku Konservatooriumi koorijuhtimise eriala.

Ta oli Riikliku Akadeemilise Meeskoori laulja ning kvarteti RAM-1 kunstiline juht ja klaverisaatja.

## Tunnustus
*1972 Eesti NSV teeneline kunstnik

## Viited

## Välislingid
*Rahvusarhiivi fotode andmebaas. Riikliku Akadeemilise Meeskoori laulja Ilmar Talvik (1989)
*Rahvusarhiivi fotode andmebaas. Riikliku Akadeemilise Meeskoori kvarteti klaverisaatja Ilmar Talvik
*Riiklik Akadeemiline Meeskoor. Ansambel RAM-1 liikmed: Raimond Alango, Tiit Köster, Georg Metssalu, Evald Jaansoo, Ilmar Talvik
*Rahvusarhiivi fotode andmebaas. Tallinna Konservatooriumi koorijuhtimise eriala lõpetanud: Ilmar Talvik, Magda Hiline, Laine Karindi, Ira Trilljärv (1950)
George Takei

**George Takei** (õieti **Hosato Takei**; sündinud 20. aprillil 1937 Los Angeleses Californias) on Ameerika Ühendriikide näitleja.

Ta on eelkõige tuntud telesarjast "Star Trek", kus ta kehastas leitnant Hikaru Sulut. Sana osa on ta mänginud ka "Star Treki" kuues esimeses filmis.

## Välislingid
*
Mati Uffert

**Mati Uffert** (sündinud 25. märtsil 1943 Tartus) on eesti viiuldaja.

1963. aastal lõpetas ta Tartu Muusikakooli viiuli eriala Linda Riineri klassi. 1972. aastal lõpetas Tallinna Riikliku Konservatooriumi Endel Lippuse viiuliklassi.

Aastatel 1960–1963 töötas Vanemuise teatri orkestris, 1963–1964 ja 1967. aastast Estonia teatri orkestris viiuldajana. Aastatel 1975–1995 oli ta Estonia teatri orkestri viiuldaja ja kontsertmeister. 

Aastatel 1975–1981 oli ta Tallinna Riikliku Konservatooriumi kvartetiklassi õppejõud. 2001. aastast on ta Pärnu Muusikakooli keelpilliosakonna viiuliõpetaja ja keelpilliorkestri dirigent. Ta on töötanud viiuliõpetajana ka Pärnu Sütevaka Humanitaargümnaasiumi muusikaosakonnas ja Soomes Loimaa muusikakoolis.

## Tunnustus
*1981 Eesti NSV teeneline kunstnik

## Isiklikku
Tema abikaasa Maris Uffert on samuti viiuldaja.

## Viited

## Välislingid
*Pärnu Muusikakool. Mati Uffert (2010)
*Rahvusarhiivi fotode andmebaas. Abielupaar viiuldajad Mati ja Maris Uffert Raekoja platsil kunstilaadal (2000)
*ERR arhiiv. Muusikaline tund. Mati Uffert - 50 (1993)
Gyachung Kang

**Gyachung Kang** (nepali keeles ग्याचुङ्काङ (*Gyāchung Kāng*); hiina keeles 格重康峰 (*Gézhòngkāng Fēng*)) on mägi Mahalangur Himali mäeahelikus Himaalaja keskosas.

## Asukoht ja kõrgus

Mägi asub Hiina ja Nepali piiril ja jääb samasse mäeahelikku kuuluvate Cho Oyu ja Džomolungma vahele, 9,6 km Cho Oyust ida suunas.

Tema kõrgus on **7952 m** ja ta on maailmas kõrguselt 15. mäetipp; see tähendab, et temast kõrgemad on vaid 14 kaheksatuhandelist mäetippu. Kuna mägi jääb kõrguselt 48 meetrit allapoole 8000 meetrit, siis pakkus ta alpinistidele varem väiksemat huvi ja on tänaseni vähem tuntud kui madalaimad kaheksatuhandelised. 

## Tipputõusud
Esmatõusu mäele tegid mäe Nepali-poolsest küljest 10. aprillil 1964 jaapanlased Y. Kato, K. Sakaizawa ja šerpa Pasang Phutar. Järgmisel päeval jõudsid tippu K. Machida ja K. Yasuhisa.

Mäe põhjapoolsest küljest (Tiibeti poolt) jõudsid esimestena tippu 1999. aastal Sloveenia ekspeditsiooni liikmed.

## Viited

## Välislingid

*Gyachung Kang peakware.com
Juras Požela

**Juras Požela**  on mitme inimese nimi:

* **[[Juras Požela (füüsik)]]** (1925–2014) oli Leedu füüsik
* **[[Juras Požela (poliitik)]]** (1982–2016) oli Leedu poliitik, aastal 2016 Leedu tervishoiuminister
Vootele Veikat

**Vootele Veikat** (1937. aastani **Voldemar Veigart**; 19. aprill 1907 Varssavi kindralkubermang – 24. aprill 1980 Tallinn) oli eesti ooperilaulja (bariton).

Ta lõpetas Tallinna Poeglaste Gümnaasiumi. 

1928. aastast laulis ta Estonia teatri ooperikooris. Aastatel 1932–1963 oli ta Estonia teatri ooperisolist.

## Lavarolle
*Jeletski – Pjotr Tšaikovski ooper "Padaemand"
*Vürst Igor – Aleksandr Borodini ooper "Vürst Igor"
*Escamillo – Georges Bizet' ooper "Carmen"
*Deemon – Anton Rubinsteini ooper "Deemon"
*Onegin – Pjotr Tšaikovski ooper "Jevgeni Onegin"
*Silvio – Ruggiero Leoncavallo ooper "Pajatsid"
*Janusz – Stanisław Moniuszko ooper "Halka"
*Olav – Evald Aava ooper "Vikerlased"
*Scarpia – Giacomo Puccini ooper "Tosca"
*Jack Rance – Giacomo Puccini ooper "Tütarlaps kuldsest läänest"
*lipnik Listnitski – Ivan Dzeržinski ooper "Vaikne Don"
*krahv di Luna – Giuseppe Verdi ooper "Trubaduur"
*Tomski – Pjotr Tšaikovski ooper "Padaemand"
*isamees – Antonín Dvořáki ooper "Näkineid"
*Ungru krahv – Gustav Ernesaksa ooper "Tormide rand"

## Tunnustus
* 1950 Eesti NSV teeneline kunstnik
* 1951 Stalini preemia

## Viited

## Kirjandus
*Uno Heinapuu. "Vootele Veikat. Lauluga ja lauluta". Eesti Teatri- ja Muusikamuuseum. Tallinn 2007. 128 lk. ISBN 9789985985618

## Välislingid
*Veikat, Vootele, Eesti NSV teeneline kunstnik – RAT Estonia solist
*Veikat, Vootele – RAT Estonia ooperisolist
*"''Bel canto'': laulja Vootele Veikat". ERR arhiiv
*Haud Tallinna Metsakalmistul
Kosovo jalgpallikoondis

**Kosovo jalgpallikoondis** on Kosovo Jalgpalli Liidu esindusmeeskond, mis esindab Kosovot rahvusvahelistel jalgpallivõistlustel.

2008. aastal lükkas FIFA Kosovo liitumistaotluse tagasi. 2012 lubas FIFA Kosovol pidada sõpruskohtumisi teiste maade jalgpallikoondistega. Alates maist 2016 on Kosovo Jalgpalli Liit UEFA ja FIFA täieõiguslik liige. Esimene ametlik kohtumine pärast liitumist FIFA ja UEFA-ga toimus 3. juunil 2016 Frankfurdis, kus võideti Fääri saarte jalgpallikoondist tulemusega 2:0. FIFA tunnistab ametlikena ka 6 sõpruskohtumist aastatel 2014–2015.

Kosovo jalgpallikoondis osales 2018. aasta jalgpalli maailmameistrivõistluste kvalifikatsiooniturniiril 1. grupis koos Soome, Ukraina, Horvaatia, Türgi ja Islandiga.

Alates 2018. aastast on peatreener Bernard Challandes.

## Välislingid
* Kosovo Jalgpalli Liidu koduleht
CCS

**CCS** võib olla:

*Caracas, Venezuela pealinn
*Venezuela Simón Bolívari rahvusvahelise lennujaama (hispaania Aeropuerto Internacional de Maiquetia "Simón Bolívar") IATA-kood
*"Candy Crush Saga", algselt Facebooki-, hiljem ka mobiiltelefonimäng
*Cardiff City Stadium ehk Cardiffi linnastaadion on Cardiff City FC kodustaadion
*Collective Consciousness Society, Briti ansambel 

*Matemaatikas ingliskeelsetes tekstides Descartesi koordinaadid (*Cartesian coordinate system*)
Marian Chodacki

**Marian Stanisław Chodacki** (15. juuli 1898 Nowy Sącz – 26. juuni 1975 New York) oli Poola diplomaat, sõjaväelane. 

Esimese maailmasõja ajal teenis ta Poola Leegionis.

Ta oli teise Poola vabariigi ajal Poola maaväe kolonel.

Aastatel 1936–1939 oli ta Danzigi vabalinna kindralkomissar.

Aastatel 1949–1951 oli ta Józef Piłsudski Ameerika Instituudi (inglise Józef Piłsudski Institute of America) direktor.

1935. aastal autasustati teda Kotkaristi teenetemärgiga.
Władysław Ludwik Evert

**Władysław Ludwik Evert**, ka **Władysław Ludwik Ewert**, (22. november 1890 – 28. mai 1965) oli poola proosakirjanik, luuletaja ja ajakirjanik.

Ta oli aastatel 1927–1934 ajakirja sõjandusajakirja Polska Zbrojna toimetaja.

1931. aastal anti talle Kotkaristi III klassi teenetemärk ja 1932. aastal Eesti Punase Risti mälestusmärgi II järgu I aste.

## Viited
Juras Požela (poliitik)

**Juras Požela** (12. aprill 1982 Vilnius – 16. oktoober 2016 Vilnius) oli Leedu poliitik, ta kuulus Leedu Sotsiaaldemokraatliku Partei ridadesse. Ta oli 15. märtsist 2016 kuni 16. oktoobrini 2016 (surmani) Leedu tervishoiuminister.

Ta lõpetas 2000. aastal Vilniuses keskkooli. 2004. aastal lõpetas ta infoteaduse erialal bakalaureusekraadiga Vilniuse Ülikooli kommunikatsiooniteaduskonna, 2006. aastal magistrikraadiga sama teaduskonna ajakirjanduse erialal. 2003. aastal täiendas ta end Erasmuse programmi raames Hollandis.
Jerzy Giedroyc

**Jerzy Władysław Giedroyc** (27. juuli 1906 Minsk – 14. september 2000 Maisons-Laffitte, Prantsusmaa) oli poola kirjastaja, publitsist ja poliitaktivist.

Ta andis Pariisis 1947. aastast kuni surmani välja ajakirja Kultura.

1938. aastal anti talle Valgetähe V klassi teenetemärk.

## Viited
Paul Magnette

**Paul Magnette** (sündinud 28. juunil 1971 Leuvenis) on Belgia poliitik, ta kuulub Parti socialiste'i ridadesse. Ta oli 22. juulist 2014 kuni 28. juulini 2017 Valloonia peaminister. Lisaks on ta Charleroi linnapea.
Rudolf Palm

**Rudolf Palm** (21. juuni 1904 Saue vald, Harjumaa – 9. veebruar 1990 Tallinn) oli eesti viiuldaja.

Ta lõpetas 1929. aastal Tallinna Konservatooriumi viiuli erialal, kus tema erialaõpetaja oli Alfred Papmehl. 

Aastatel 1940–1948 töötas ta ise konservatooriumi viiuliklassi õpetajana, kus tema õpilasteks olid teiste seas Endel Lippus, Helmut Rosenvald ja Uno Järvela.

Aastatel 1927–1929 mängis ta Estonia teatri orkestris. 1930–1941 mängis Eesti Akadeemilise Helikunstnike Seltsi keelpillikvartetis, 1930–1964 oli Eesti Raadio Sümfooniaorkestri viiuldaja ja kontsertmeister.

Ta on maetud Pärnamäe kalmistule.

## Tunnustus
*1956 – Eesti NSV teeneline kunstnik

## Isiklikku
Kunstnik Jüri Palm oli tema poeg.

## Viited

## Välislingid
*Rahvusarhiivi fotode andmebaas. Palm, Rudolf - viiulikunstnik (1974)
*ERR arhiiv. Viiuldaja Rudolf Palm (1984)
Vera Ivanko

**Vera Ivanko** (vene *Вера Алексеевна Иванко*; 2. september 1993 Moskva – 25. november 2013 Moskva) oli vene näitleja.

Vera Ivanko mängis filmis esimest korda juba 2002. aastal. Alates 2011. aastast õppis ta Ülevenemaalises Riiklikus Kinematograafia Ülikoolis näitlemist. 2013. aasta novembri lõpus hukkus ta oma elukoha lähedal raudteel, jäädes rongi alla.

## Viited

## Välislingid
*
Mars Global Surveyor

**Mars Global Surveyor (MGS)** oli NASA kosmosesond, mis uuris Marssi aastatel 1999–2006. Sond startis 7. novembril 1996 ja jõudis Marsi orbiidile novembris 1997. Mars Global Surveyor oli esimene Marsile saadetud kosmosesond, mis kasutas lõplikule orbiidile jõudmiseks aeropidurdust. Protseduur oli sedavõrd edukas, et NASA kasutas seda ka järgmistel planeedile saadetud missioonidel.

MGS-i ülesanneteks oli uurida Marsi atmosfääri ja pinda, tuvastada võimalikud maandumispaigad tulevaste missioonide tarbeks ja edastada Maale teavet Marsi pinnal viibivatelt kulguritelt ja jaamadelt.

NASA kaotas Mars Global Surveyoriga ühenduse 2. novembril 2006.

## Kirjeldus

Mars Global Surveyor on ristkülikukujuline karp, millel on kahel pool päikesepaneelid. Surveyor kaalus koos täidetud kütusepaakidega 1060 kg. Enamuse sellest moodustaski keskel asuv karp, mille sees oli kaks väiksemat ristkülikukujulist moodulit. Üks moodul, mida nimetati varustusmooduliks, sisaldas sondi elektroonikat, teadusseadmeid ja pardaarvutit. Teises moodulis, mida nimetati tõukejõu mooduliks, asusid sondi rakettmootorid ja kütusepaagid.  

Sondi ehitas JPL ja selle ehitus maksis 154 miljonit, orbiidile viimine umbes 65 miljonit ja käigushoidmine umbes 20 miljonit USA dollarit aastas. 

## Teadusseadmed

Mars Global Surveyori pardal oli viis teadusinstrumenti:

* Marsi Sondi Kaamera (MOC)
* Marsi Sondi Laseraltimeeter (MOLA)
* Soojusemissiooni Spektromeeter (TES)
* Magnetomeeter ja Elektronide Reflektomeeter (MAG/ER)
* Ultrastabiilne Ostsillaator (USO/RS)
* Marsi Ülekandejaam (MR)

Marsi Ülekandejaam vahendas Spiriti ja Opportunity ning Maa vahelist sidet ja sondi kaudu vahendati kokku 7,6 gigabitti andmeid.

## Missiooni lõpp

Sond lõpetas oma peamise missiooni jaanuaris 2001 ja NASA kaotas sellega ühenduse 2. novembril 2006, kui lennujuhid olid saatnud sondile korralduse korrigeerida oma päikesepaneelide asendit. Sond saatis vastuseks mitu veateadet, kuid samas ka kinnituse, et olukord on kontrolli all. See oli viimane kord, kui sond missioonijuhtimiskeskusega ühendust võttis. Kolm päeva hiljem sai NASA sondilt nõrga signaali, mis viitas sellele, et sond on turvarežiimil ja ootab Maalt instruktsioone. Pärast seda vaikis sond lõplikult. Katsed sondiga ühendust võtta lõpetati jaanuaris 2007 ja NASA kuulutas missiooni lõppenuks.

2007. aastal teatas NASA, et ilmselt hukutasid sondi vigane tarkvara ja selle tõttu ülekuumenenud aku. Raporti kohaselt algasid vigasest tarkvarast, mistõttu kiilusid päikesepaneelid nende asendi vale muutmise tõttu kinni. Surveyor arvas, et vea põhjuseks on vigane päikesepaneeli mootor ning muutis oma asendit, et päikesepaneel saaks taas päikesevalgust. See paljastas ühe sondi akudest päikesevalgusele ning aku kuumenes üle, mida sond tõlgendas ülelaadimisena. Seetõttu lõpetas MGS akude laadimise, mis põhjustas teise aku tühjenemise ja sondi töö lõppemise.

Sond kukub Marsi pinnale 2047. aastal.

## Vaata ka
* 2001 Mars Odyssey
* Mars Express
* Mars Orbiter Mission
* Mars Reconnaissance Orbiter
* MAVEN

## Viited
Wanda Wermińska

**Wanda Wermińska** (18. november 1900 Ukraina – 30. august 1988) oli poola ooperilaulja (sopran, metsosopran) ja pedagoog.

Ta laulis Poola ning Viini ja Milano ooperiteatrites.

1935. aastal sai ta Eesti Punase Risti mälestusmärgi II järgu II astme.

Ta on maetud Powązki kalmistule.

## Viited

## Kirjandus
* ВАНДА ВЕРМИНЬСКА. Незабываемые годы Воспоминания написаны в 1972 году для юбилейного издания, посвященного 100-летию со дня рождения Ф.И. Шаляпина. Перевод с польского на русский  М.Малькова.-- электр.изд. 2015.
Adam Stebłowski

**Adam Stebłowski** (24. detsember 1896 – 28. veebruar 1941) oli Poola sõjaväelane, jurist, konsulaarametnik.

Ta pälvis palju tunnustust. 1932. aastal sai ta Kotkaristi III klassi teenetemärgi ja 1935 Eesti Punase Risti mälestusmärgi II järgu I astme .

## Viited
Spartaco Bandinelli

**Spartaco Bandinelli** (27. märts 1921 Velletri, Rooma provints, Lazio maakond – 17. veebruar 1997 Velletri) oli Itaalia poksija.

Ta oli kärbeskaalus (kuni 51 kg) Itaalia meister 1948. aastal.

Bandinelli sai kärbeskaalus (kuni 51 kg) 1948. aasta Londoni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Pascual Pérezele (Argentina).

Ta osales kärbeskaalus (kuni 51 kg) 8. Euroopa meistrivõistlustel (Oslo, 1949), kuid kaotas 3. ringis diskvalifitseerimise tõttu oma kohtumise hilisemale kuldmedalivõitjale ja Euroopa meistrile Janusz Kasperczakile (Poola) ja jäi edasisest medaliheitlusest välja.

Ta osales Euroopa eest 1949. aastal kärbeskaalus (kuni 112 naela ehk 50,8 kg) maavõistlusel USA Kuldkinda-turniiri võitjate meeskonnaga ning kaotas 18. mail Chicagos oma kohtumise Arthur Brownile. 

## Viited

## Välislingid
*
Jan Szembek

**Jan Szembek** (11. juuli 1881 Poręba Żegoty – 9. juuli 1945 Estoril, Portugal) oli Poola diplomaat ja krahv.

Ta lõpetas Viini Ülikooli.

Ta oli Poola saadik Ungaris aastatel 1921–1924, Belgias 1924–1927 ja 1927–1932 Rumeenias. Aastatel 1933–1939 oli ta Poola välisministri Józef Becki abi.

1938. aastal autasustati teda Valgetähe I klassi teenetemärgiga.

## Viited
Kazimierz Glabisz

**Kazimierz Glabisz** (10. veebruar 1893 Odolanów – 26. november 1981 London) oli Poola sõjaväelane (brigaadikindral) ja sporditegelane.

Aastatel 1929–1945 oli ta Poola Olümpiakomitee president.

1934. aastal autasustati teda Kotkaristi III klassi teenetemärgiga.

## Viited
Piotr Gorodiszcz

**Piotr Gorodiszcz** (12. juuli 1884 Rahačoŭ – 31. detsember 1941 Vilnius) oli Poola protestantlik vaimulik. Ta oli seotud Poola Anglikaani Kirikuga.

## Tunnustus
*Eesti Punase Risti mälestusmärgi II järgu II aste, 1935

## Viited
George Wilson (poksija)

**George Dudley Wilson** (tuntud ka kui **Jackie Wilson**; 17. jaanuar 1918 Spencer, Rowani maakond, Põhja-Carolina – 10. märts 1956 Cleveland, Ohio) oli USA poksija.

Wilson sai kukk-kaalus (kuni 119 naela ehk 54 kg) 1936. aasta Berliini olümpiamängude poksivõistlustel hõbemedali, kaotades finaalis kuldmedali- ja olümpiavõitjale Ulderico Sergole (Itaalia). 

## Elukutselisena
Wilson poksis novembrist 1936 kuni oktoobrini 1949 elukutselisena. Ta pidas kokku 89 kohtumist, millest võitis 63 (neist 38 nokaudiga), kaotas 19 (neist 4 nokaudiga) ja viigistas 6 kohtumist.

## Viited

## Välislingid
* 
*George (California Jackie) Wilson lehel ''BoxRec''. Inglise keeles
Valles Marineris

**Valles Marineris** on Marsi ekvaatoril asuv kanjonite süsteem, mis on üle 4000 km pikk, maksimaalselt 200 km lai ja kuni 7 km sügavune. See on üks suuremaid kanjoneid Päikesesüsteemis ja sellest suuremad on ainult Maal asuvad riftiorud. Valles Marineris tähendab ladina keeles Marineri orgu, ning see sai nime kosmosesond Mariner 9 järgi, mis selle avastas.

## Viited
Mari Loit

**Mari Loit** (25. mai 1977 – 20. oktoober 2016) oli eesti kunstiteadlane ja muinsuskaitsja.

Ta lõpetas 2000. aastal Eesti Kunstiakadeemia Kunstiteaduse instituudi, lõputöö oli "Surma tähendus keskaja lõpu Euroopa maailmapildis. Tallinna "Surmatants" oma ajastu kontekstis" (juhendaja Juhan Maiste).

Ta lõpetas 2002. aastal Tallinna Pedagoogikaülikooli kunstiteaduse õppetooli, magistritöö oli "Keskaegsest "surmakultuurist" ja hauatähistest reformatsioonieelse Tallinna kirikutes ja kloostrites" (juhendajad Kersti Markus ja Kaalu Kirme).

Ta töötas Muinsuskaitseametis nõunikuna ja Muinsuskaitse aastaraamatu toimetajana.

## Teoseid
*"Trapetsiaalsed hauaplaadid Eestis". Muinsuskaitseamet. Tallinn 2004
***"Die Trapezförmigen Grabplatten in Estland"*. Muinsuskaitseamet. Tallinn 2004. Saksa keeles
***"Trapezoid Tombstones in Estonia"*. Muinsuskaitseamet. Tallinn 2004. Inglise keeles

### Kirjutisi
*"Nissi kiriku vitraažakende korrastamine". // Muinsuskaitse aastaraamat 2004. Tallinn 2005. Lk 68
*"Karja kirikuaia vanimad hauaplaadid varju all". // Muinsuskaitse aastaraamat 2006. Tallinn 2007. Lk 20-21
*"Kirikukellade inventeerimisest". // Muinsuskaitse aastaraamat 2006. Tallinn 2007. Lk 71

### Koostaja
*"Raudteearhitektuuri ajaloost ja säilitamisest". Kaasautor Martin Jänes. Muinsuskaitseamet. Tallinn 2006 
*"Kirikute hooldusraamat". Muinsuskaitseamet. Tallinn 2007
*"Pühakodade säilitamine ja areng. Riiklik programm 2003–2013". Muinsuskaitseamet. Tallinn 2013

### Toimetaja
*Muinsuskaitse aastaraamat 2011. Tallinn 2012
*Muinsuskaitse aastaraamat 2012. Tallinn 2013
**[[Estonian Cultural Heritage. Preservation and Conservation. Vol. 1. 2005-2012]]*. Tallinn 2013
*Muinsuskaitse aastaraamat 2013. Tallinn 2014
*Muinsuskaitse aastaraamat 2015. Tallinn 2016

## Viited

## Kirjandus
*Juhan Kilumets. "Mari Loit 25. V 1977 – 20. X 2016". Nekroloog // Sirp, 28. oktoober 2016. Lk 23
*Kais Matteus. "*In memoriam*: Mari Loit (25.05.1977-20.10.2016)". Nekroloog // Muinsuskaitse aastaraamat 2016. Tallinn 2017. Lk 118–119

## Välislingid
*Juhan Kilumets. "Mari Loit 25. V 1977 – 20. X 2016". Nekroloog // Sirp, 28. oktoober 2016 *Vaadatud 1. novembril 2016*
*Haud Tallinna Vana-Kaarli kalmistul
Konstanty Horoch

**Konstanty Horoch** (10. juuni 1892 – 12. august 1960) oli Poola ratsaväelane. Teise Poola vabariigi ajal oli ta ratsaväe kapten. 

1935. aastal autasustati teda Kotkaristi V klassi teenetemärgiga.

## Viited
Stanisław Kara

**Stanisław Kara** (2. detsember 1893 Zalištšiki – juuli 1955 või 1956) oli Poola sõjaväelane ja diplomaat.

15. detsembril 1927 määrati ta Riiasse ja Tallinna sõjaväeatašeeks. 

1935. aastal anti talle Kotkaristi III klassi teenetemärk.

## Viited
Bolesław Krzymowski

**Jerzy Bolesław Leon Krzymowski** (30. märts 1894 Kosobudy – 19. august 1969 Varssavi) oli Poola sõjaväelane (major) ja salateenistuse tegelane.

Tema pälvitud autasude seas on ka Kotkaristi III klassi teenetemärk.
Konrad Libicki

**Konrad Libicki** (23. august 1891 Varssavi – 25. detsember 1980 London) oli Poola diplomaat.

Aprillist 1929 kuni juulini 1933 oli ta Poola saadik Eestis.

Ta on pälvinud palju tunnustust; 1931. aastal anti talle Kotkaristi I klassi teenetemärk.

## Viited
Rui Rio

**Rui Fernando da Silva Rio** (sündinud 6. augustil 1957 Portos) on Portugali poliitik, majandusteadlane, omavalitsustegelane.

Aastatel 2002–2013 oli ta Porto omavalitsuse president (linnapea).

2005. aastal pälvis ta Valgetähe I klassi teenetemärgi.

## Viited
Norbert Żaba

**Norbert Żaba** (13. juuli 1907 Tallinn – 15. juuli 1994 Stockholm) oli poola-eesti-rootsi päritolu Poola diplomaat, ühiskonnategelane.

## Tunnustus
*Eesti Punase Risti mälestusmärgi II järgu II aste, 1935

## Viited
Daniela Schadt

**Daniela Schadt** (sündinud 3. jaanuaril 1960 Hanaus) on saksa ajakirjanik. 

2000. aastast on ta elukaaslane Joachim Gauck, kes oli aastatel 2012–2017 Saksamaa Liitvabariigi liidupresident.

2013. aastal sai ta seoses abikaasa visiidiga Eestisse Maarjamaa Risti I klassi teenetemärgi.

## Viited
Ašot Galojan

**Ašot Galojan** (armeenia keeles Աշոտ Գալոյան; sündinud 9. juulil 1956 Vanadzoris) on Armeenia ajaloolane, poliitik ja diplomaat.

Aastast 2005 on ta Armeenia suursaadik Poolas ja ühtlasi aastast 2006 Armeenia suursaadik Eestis, Lätis ja Leedus.

Jaanuaris 2014 määras Armeenia president Serž Sargsjan Ašot Galojani suursaadikuks Brasiiliasse ja märtsis 2014 andis talle (eluaegse) erakorralise ja täievolilise suursaadiku diplomaatilise teenistusastme.
Michaił Marynič

**Michaił Marynič** (valgevene keeles Міхаіл Апанасавіч Марыніч; 13. jaanuar 1940 – 17. oktoober 2014) oli Valgevene poliitik ja diplomaat. 

Ta oli muu hulgas Valgevene suursaadik Eestis, Lätis ja Soomes.

## Viited
Václav Girsa

**Václav Girsa** (28. november 1875 Šepetivka – 23. juuni 1954 Praha) oli Tšehhi/Tšehhoslovakkia arst ja diplomaat. 

Aastatel 1927–1935 oli ta Tšehhoslovakkia saadik Poolas. Sellel ajavahemikul oli ta ka Tšehhoslovakkia saadik Eestis, Soomes, Lätis. 

1935. aastal autasustati teda Kotkaristi I klassi teenetemärgiga.

## Viited
Władysław Józef Zaleski

**Władysław Józef Zaleski** (14. juuli 1894 Sanok – 5. veebruar 1982 London) oli Poola diplomaat, advokaat, õigusteadlane, sõjaväelane.

1937. aastal autasustati teda Valgetähe III klassi teenetemärgiga.

## Viited
Bronisław Bouffałł

**Bronisław Bouffałł** (30. oktoober 1867 – 8. veebruar 1949) oli poola õigusteadlane, diplomaat.

Ta oli Lublini katoliku ülikooli professor. 

Ta oli alates 2. septembrist 1919 Eestisse määratud diplomaatilise missiooni delegaat. Aastatel 1920–1924 oli ta Poola Vabariigi *[[chargé d'affaires]]* Riias.

## Viited

## Välislingid
*Biograafia Poola Vabariigi Suursaatkonna Tallinnas veebilehel
Jaan-Margus Reinaste

**Jaan-Margus Reinaste** (5. oktoober 1934 Tallinn – 14. märts 2018 Tallinn) oli eesti tšellist.

1957. aastal lõpetas ta Tallinna Riikliku Konservatooriumi August Karjuse tšelloklassi.

Ta oli Eesti NSV Riikliku Sümfooniaorkestri tšellomängija, aastatel 1964–1966, 1972–1975 ja 1982–1993 ka tšellorühma kontsertmeister. Hiljem mängis Estonia teatri orkestris.

## Tunnustus
*1976 – Eesti NSV teeneline kunstnik

## Viited

## Välislingid
*Rahvusarhiivi fotode andmebaas. Rahvusvaheliste muusikapäevade raames toimunud kontserdil Narva kindluses esinevad viiuldaja Priit Bernhard ja tšellist Jaan Reinaste (1991)
Admiral Kuznetsovi klassi lennukikandja

**Admiral Kuznetsov-klass** on Nõukogude Liidu lõpupäevil ehitatud ning hiljem Venemaal ja Hiinas kasutusele võetud ning kasutusel olev lennukikandja klass. 

## Laevad
Kokku on ehitatud ja teenistuses 2 seda klassi laeva:
# Admiral Kuznetsov (varem *Tbilisi*, *Leonid Brežnev*); ehitatud 1982–1990.
# Liaoning (varem *Riga*, *Varjag*); 1985–2012 (Hiina).
# Shandong ; 2013–2019 (Hiina).

## Põhiandmeid
* Kogupikkus – 305 m
* Laius – 72 m
* Süvis – 11 m
* Veeväljasurve – 55 200 t (standardne)
* Kiirus – 30 sõlme (maksimaalne)
* Lennuvahendite arv – 30–40 tk
Wacław Tadeusz Dobrzyński

**Wacław Tadeusz Dobrzyński** (1886 Kiiev – 6. veebruar 1962 Dublin) oli poola jurist ja diplomaat.

1. oktoobrist 1922 oli ta asjur ja 23. oktoobrist 1923 saadik Eestis. Eestis oli ta ametis 31. detsembrini 1924. 

## Autasud
* III/1 Vabadusristi (29.04.1925)

## Viited

## Välislingid
*Biograafia Poola Vabariigi Suursaatkonna Tallinnas veebilehel
Jarosław Lindenberg

**Jarosław Lindenberg** (sündinud 9. novembril 1956 Varssavis) on poola filosoof ja diplomaat.

1991. aastal oli ta ülesanne rajada Poola diplomaatiline esindus Eestisse ja Lätti. Seal hakkas ta täitma asjuri ülesandeid. 1992. aastal oli ta Poola suursaadik Riias ja samal ajal (1993–1994) oli ta akrediteeritud ka Tallinna (Poola suursaadik Eestis).

## Viited

## Välislingid
*Biograafia Poola Vabariigi Suursaatkonna Tallinnas veebilehel
Helen Sirel

**Helen Sirel** (3. detsember 1926 Tartu – 4. august 1981) oli eesti tekstiilikunstnik.

Tema kunstiharidus sai alguse Tartu Naiskutsekooli dekoratiivkudumise osakonnas. 1953. aastal lõpetas ta Eesti NSV Riikliku Kunstiinstituudi kunstilise tekstiili erialal.

1953. aastast töötas ta Viljandi Linaketramis- ja Kudumisvabrikus, seejärel Tallinnas vabrikus Punane Koit.

Aastatel 1962–1965 oli ta Eesti NSV Rahvamajanduse Nõukogu peakunstnik, 1965–1966 oli ta Eesti NSV Ministrite Nõukogu Asjadevalitsuse kergetööstuse osakonna vanemreferent. 1966. aastast oli ta Rahvakunstimeistrite koondise Uku peakunstnik.

Helen Sirel suri 4. augustil 1981 ja ta maeti 4. augustil 1981 Torma kalmistule.

## Tunnustus
*1975 Eesti NSV teeneline kunstnik

## Viited

## Välislingid
*ERR arhiiv. Raadioülikool. Teoreetilisi probleeme ilu loomisest tehnikaajastul (1962)
Soojumikas

**Soojumikas** (*Saussurea*) on astrilaadsete seltsi korvõieliste sugukonda kuuluv rohttaimede perekond.

Sellesse perekonda kuulub umbes 300 liiki, mis kasvavad Euraasia ja Põhja-Ameerika parasvöötmes ja tundras, samuti mägedes alpiniitudel.

Perekonnanime pani šveitsi botaanik Augustin Pyramus de Candolle šveitsi teadlaste Horace-Bénédict de Saussure'i (1740–1799) ja Nicolas-Théodore de Saussure'i (1767–1845) auks.

Need on mitmeaastased rohttaimed, mille kõrgus ulatub 5–10 cm kõrgustest alpiniiduliikidest kuni 3 m kõrguste ohakalaadsete taimedeni. Lehed moodustavad tiheda kodariku ja siis kasvavad sellest spiraalselt mööda õievart ülespoole. Õied on torujad ja mõlemasoolised, valged kuni lillad ning moodustavad väikese õisiku. Üksikõiega liike on vähe. Sageli ümbritsevad seda sama värvi tihedad villakarvad. Vill on kõige tihedam kõrgmäestikuliikidel ja aitab kaasa lillede termoregulatsioonile, vähendades öiseid külmakahjustusi ja intensiivse kõrgmäestikupäikese ultraviolettkiirgusest põhjustatud kahjustusi.

Lehed on vahelduvad, terve kuni lõhestatud leheservaga.

Vili on sulgkarvadest koosneva pappusega seemnis, mis levib tuule abil.

Mitut Himaalaja soojumikaliiki kasvatatakse ilutaimena kaunite villakate õisikute tõttu. Nad on kasvatamiseks ühed kõige keerulisemad taimed, sest on kohastunud eluks 3½–5 km kõrgusel merepinnast karmis kliimas, mille hulka kuuluvad jahedad temperatuurid, pikk (8–10 kuud) talvine puhkeperiood ja niiskuse hea loodusliku äravooluga huumusrikkad kruusased mullad.

## Eestis
Eestis kasvab selle perekonna üks liik – eesti soojumikas (*Saussurea esthonica*) – või teise taksonoomia järgi alpi soojumikas (*Saussurea alpina*), mille alamliik on eesti soojumikas (*Saussurea alpina* subsp. *esthonica*).

## Vaata ka
*jumikas
Annapurna II

**Annapurna II** on mägi Annapurna mäemassiivis Himaalajas.

## Asukoht ja kõrgus

Mägi asub Nepali põhjaosas. Annapurna I-st jääb ta 35,3 km idakagu suunas.

Mäe kõrgus on 7937 m ja selle tipp on maailmas kõrguselt 16. mäetipp. 

## Esmatõus
Esmatõusu mäele tegid 17. mail 1960 Briti-India-Nepali ühisekspeditsiooni liikmed Richard Grant, Chris Bonington ja šerpa Ang Nyima, kes tõusid tippu mäe põhjapoolsest küljest.

## Viited

## Välislingid
*Ammapurna mäemassiiv
Heino Kuusik

**Heino Kuusik** (18. oktoober 1931 Säknalohu küla Mooste vald – 9. veebruar 2007) oli eesti põllumajandustegelane, koolijuht ja omavalitsustegelane.

Õppis Mooste algkoolis. 1957. aastal lõpetas ta Väimela loomakasvatusetehnikumi ja 1970. aastal Eesti Põllumajanduse Akadeemia zootehnika eriala.

Töökarjääri algaastatel töötas ta Võru TSN TK põllumajandusosakonnas, Võru masina-traktorijaamas, Lembitu kolhoosis ja Rõuge sovhoosis. 1961. aastast töötas Väimelas. Aastatel 1964–1992 oli ta Väimela Näidissovhoostehnikumi direktor.

Aastatel 1979–1984 oli ta NSV Liidu Ülemnõukogu saadik.

Aastatel 1993–2002 oli ta Võru vallavolikogu esimees.

2016. aasta oktoobris avati Võru vallamaja ees talle mälestuspink.

## Tunnustus
*1982 Lenini orden
*2007 Valgetähe IV klassi teenetemärk

## Viited
Władysław Neuman

**Władysław Neuman** (8. oktoober 1893 Łódź – 31. jaanuar 1945 New York) oli Poola diplomaat.

1920. aastast kuni novembrini 1922 oli ta Poola asjur Eestis. Aastatel 1931–1940 oli ta Poola saadik Oslos, aastatel 1942–1945 Poola saadik Mehhikos.

## Viited

## Välislingid
*Biograafia Poola Vabariigi Suursaatkonna Tallinnas veebilehel
Wacław Przesmycki

**Wacław Przesmycki** (15. juuni 1891 Kiiev – 11. oktoober 1973 Stockholm) oli Poola diplomaat.

Ta oli 21. detsembrist 1934 kuni 30. septembrini 1939 Poola saadik Eestis.

1933. aastal autasustati teda Kotkaristi III klassi teenetemärgiga.

## Viited
Weird Al Yankovic

**Weird Al Yankovic** (õieti **Alfred Matthew Yankovic**; sündinud 23. oktoobril 1959 Californias Downeys) on Ameerika Ühendriikide muusik ja parodist, kes on tuntud popkultuuri parodeerivate humoorikate lauludega.

Oma esimese paroodialaulu tegi ta 1976. aastal. Ta on salvestanud kokku üle 150 paroodialaulu ja andnud välja 14 stuudioalbumit. Tema albumeid on ostetud üle 12 miljoni eksemplari, rohkem kui ühegi teise parodisti omi.

Ta on pälvinud viis Grammy auhinda.

Ta on mänginud ka mitmes filmis ja telesarjas.

## Välislingid
* Ametlik koduleht
*
Pjotr Jeršov

**Pjotr Jeršov** (vene keeles Пётр Павлович Ершов; 6. märts (vkj 22. veebruar) 1815 Bezrukovo, Išimi maakond, Tobolski kubermang – 30. august (vkj 18. august) 1869 Tobolsk) oli vene luuletaja ja proosakirjanik.

Tema isa Pavel (1782—1833) oli riigiametnik, ema Jefimia (1785—1838) koduperenaine. Pjotr Jeršovi sõnul kasvas ta peres, kus oli 12 last, ehkki enamik neist suri väikelapsena. Pjotr oli lastest kolmas või neljas. 1827 pani isa Pjotri ja tema vanema venna Nikolai Tobolski gümnaasiumisse. 1830 asus isa elama Peterburi, võttis pojad kaasa ja pani nad Peterburi ülikooli. 1834 lõpetas Pjotr ülikooli ülikoolikandidaadi (tänapäevases mõistes bakalaureuse) kraadiga. Samal aastal vend Nikolai suri.

Jeršovi peateos on värssmuinasjutt "Küürselg-sälg" ("Конёк-Горбунок", 1834), mis kuulub vene lastekirjanduse klassikasse. See ilmus ajal, mil ta oli tudeng, ja sai üleüldise kiidu osaliseks. Teiste seas oli teosest heal arvamusel Aleksandr Puškin, keda Jeršov isiklikult tundis.

Järgmisel aastal ilmus Jeršovi teine teos "Siberi kasakas" – vanaaegses stiilis ballaad noorest kasakast, kes atamani käsul peab maha jätma oma noore naise ja minema sõtta kirgiiside vastu (selle sõnaga tähistati tollal peamiselt kasahhe, sest tänapäeval kirgiisidena tuntava rahvaga Venemaa ega kasakad tollal ei sõdinud).

1836 kolis Jeršov tagasi kodumaale Tobolskisse ja seetõttu tuntakse tänapäeval teda üksnes "Küürselg-sälu" autorina. Jeršov kirjutas edasi, ent tema ülejäänud teosed ilmusid Siberis ja Venemaa Euroopa-osas neist ei teatud.

Tobolskis hakkas Jeršov gümnaasiumi õpetajaks. 1844 sai temast inspektor, 1857 Tobolski gümnaasiumi direktor ja 1859 riiginõunik. 1862. aasta kevadel läks ta erru.

Jeršov oli kolm korda abielus. Tema esimene naine Serafima Leštšova (1809—1845) oli temast 6 aastat vanem. Abielust sündisid 4 last, kes kõik surid esimesel eluaastal. Kahe vanima lapse nimi oli Serafima nagu Pjotri abikaasal ja lapsena surnud nooremal õel. Lisaks tõi naine abielusse kaasa tütre Feozva (1826—1906), kes oli Pjotrist kõigest 11 aastat noorem ja kelle Pjotr lapsendas. Feozva abiellus Pjotr Jeršovi õpilase Dmitri Mendelejeviga, kes oli Feozvast samuti 6 aastat noorem. Dmitrile ja Feozvale sündis 3 last, kuid tänapäevaks on nende järeltulev sugu välja surnud. Viimase lapse sünnitamisel Jeršovi naine suri.

Pjotr Jeršovi teine naine Olimpiada Kuzmina (1831—1853) oli kasutütrest Feozvast noorem. Teisest abielust sündis samuti 4 last, kõik tütred, neist teine ja neljas (jälle Serafima) surid esimesel eluaastal. Viimase lapse sünnitamisel Olimpiada suri.

Kolmas naine Jelena Tšerkassova (1821 – pärast 1885) oli kindralmajori tütar. Sellest abielust sündis 7 last, kellest 3 surid väikelapsena. Täiskasvanuks said kolm poega ja tütar. Kokku said Jeršovi 15 lapsest täiskasvanuks 6, ent 30-aastaseks elasid ainult 3.